Kutilan kanava

Kutilan kanava on kanavahanke Taipalsaarella. Kanavan tarkoitus on yhdistää Pien-Saimaa ja Suur-Saimaa, jotta niiden välinen vesimatka lyhenisi. Kanavan sijainti olisi Taipalsaaren Rehulan kylässä sijaitsevasta Umianlammesta Kutilan taipaleen halki Pien-Saimaaseen. Kanavasta tulisi noin 400 metrin pituinen. Kanavahankkeen on arvioitu maksavan yli 15 miljoonaa euroa. Kanavan yhteyteen on suunniteltu myös pumppaamoja, joilla on arvioitu olevan Pien-Saimaan vedenlaatua parantava vaikutus. Kanavan arvioidaan valmistuvan vuonna 2025.

Historia
Kanavan rakentamista samalle paikalle on ehdotettu jo 1860-luvulla. Silloin kanavahanke kulki nimellä "Kivitapaleen kanava". Tarkoituksena oli luoda paremmat vesitieyhteydet sahateollisuudelle. Kanavasta kaavailtiin 15 metrin levyistä, jotta senaikaiset tukkilautat saataisiin vedettyä kokonaisina läpi kanavan. Enso-Gutzeit oli vahvasti kanavan rakentamisen kannalla. Rautatieverkon kehittyminen vähensi vesiyhteyksien merkitystä puutavaran kuljetuksessa, joten kanavan rakentamista lykättiin.

Vuoden 1912 tienoilla rakennettiin hirsirakennus Taipalsaaren Rehulan kylään kanavan johtohenkilöitä varten, mutta kanavahankkeen keskeytymisestä johtuen rakennuksesta tuli Rehulan koulu.

Lähteet

 Suomen kanavat
 Varsinainen Saimaa
 Suur-Saimaan alue
 Taipalsaaren luonto
 Taipalsaaren rakennukset ja rakennelmat
Suunnitteilla olevat rakennukset ja rakennelmat